इनें दौनें चौथे विकेट गित्तै 271 रनें दी रकार्ड सांझेदारी कीती जेह्‌ड़ी भारत दे खलाफ कुसै बी विकेट गित्तै न्यूजीलैंड दी सर्वोच्च सांझेदारी ऐ। पिछला रकार्ड मार्क रिचर्डसन ते लू विंसेट दे नां उप्पर हा जिनें 2003 इच मोहाली टैस्ट इच पैह्‌ले विकेट गित्तै 231 रन जोड़े हे। हालांके टास जितियै पैह्‌ले बल्लेबाजी करन उतरे दे न्यूजीलैंड दी शुरूआत तां हाहाकारी रेई ही। भारतीय तेज गेंदबाजें जहीर खान ते इशांत शर्मा ने छड़े 23 दे स्कोर उप्पर किवियें दे त्रै विकेट झटकांदे होई पिछले टैस्ट दी याद ताजा करी दित्ती।